O‘zbekiston futbol bo‘yicha Osiyo Kubogi—2027 mezbonligi uchun bergan arizasini qaytarib oldi

O‘zbekiston futbol assotsiatsiyasi mamlakatda Osiyo Kubogi—2027 musobaqasini o‘tkazish bo‘yicha bergan arizasini qaytarib oldi. Bu haqda o‘zbekistonlik futbol mutaxassisi Alisher Nikimbayev o‘zining Telegram’dagi kanalida ma’lum qildi.

Qayd etilishicha, O‘FA Osiyo futbol konfederatsiyasiga Osiyo Kubogi—2027 mezbonligi uchun topshirgan arizasini qaytarib olish bo‘yicha rasmiy bildirish bilan chiqqan.
Shu tariqa O‘zbekiston Osiyo Kubogi mezbonligi uchun kurashdan chiqdi. Mezbonlik uchun da’vogarlar esa ayni damda 4 tani tashkil etmoqda: Hindiston, Eron, Qatar, Saudiya Arabistoni.
Eslatib o‘tamiz, O‘zbekiston 2020-yil iyun oyida futbol bo‘yicha Osiyo Kubogi—2027 musobaqasi mezbonligi uchun ariza topshirgandi.
O‘shanda OFK tender qatnashchilarining imkoniyatlarini baholashni boshlab yuborishi va yakuniy qaror 2021-yilda chiqarilishi aytilgandi.
Ma’lumot uchun, 2020-yil may oyida 2030-yilgi Osiyo o‘yinlari mezbonligiga da’vogar davlatlar ro‘yxati e’lon qilingandi. Avvalroq ushbu musobaqa mezbonligiga o‘z nomzodini qo‘yishi aytilgan O‘zbekiston ariza topshirmagani ma’lum bo‘lgandi.
Futbol bo‘yicha Osiyo Kubogi mezbonligi uchun quyidagi asosiy talablar mavjud: